ועדת הכספים, כנסת 23, פרוטוקול מספר 203, 2020-12-09 10:03

ינון אזולאי: בוקר טוב לכולם.

ינון אזולאי: אני פותח את ישיבת ועדת הכספים.

ינון אזולאי: היום כ"ג בכסלו התשפ"א, 9 בדצמבר 2020.

ינון אזולאי: על סדר היום הצעת תקנות התעבורה (תיקון מס' ), התשפ"א-2020, אגרות העברת בעלות מקוונת.

ינון אזולאי: אתמול כבר דנו ואני מציע שנקריא.

אייל לב ארי: אם אפשר גם לומר איזה רכבים יקבלו את ההקלה.

 << אורח >> תמי פרידמן: רכב פרטי ואופנוע.

אפי רוזן: ראש אגף רישוי, משרד התחבורה.

אפי רוזן: בהמשך לדיון אתמול.

אפי רוזן: קודם כל, תודה שקיבלתם כדי לדון בזה על הבוקר.

אפי רוזן: זה חשוב מאוד.

אפי רוזן: תודה לכם.

אפי רוזן: אנחנו למעשה מציעים לעודד שימוש בערוץ הדיגיטלי שיש לו הרבה מאוד יתרונות, בוודאי לא רק התשלום אלא העובדה שאנשים לא צריכים לכתת רגליים.

אפי רוזן: כיום מתבצעת העברת בעלות באמצעות דואר ישראל על כל כלי רכב שנמכר מאדם לרעהו בעלות שמופיעה כאן באגרות.

אפי רוזן: אנחנו מציעים שמי שינצל את האזור האישי הדיגיטלי הממשלתי, תופחת לו האגרה בהתאמה.

אפי רוזן: יש שתי קבוצות אגרה – אחת לרכב דו גלגלי והשנייה לרכב פרטי.

אפי רוזן: עורכת הדין תמי פרידמן תקריא את התקנה.

מאיר כהן: מה סכום ההפחתה?

ינון אזולאי: 13 שקלים.

מאיר כהן: מה היחסיות?

אפי רוזן: זה בערך שבעה אחוזים מהמחיר שמשלמים היום בדואר ישראל.

מאיר כהן: הדו גלגלי ישלם יותר?

אפי רוזן: הדו גלגלי הרבה פחות.

אפי רוזן: העלות המקורות שלי היא 74 שקלים וזה ירד בהתאמה.

 << אורח >> תמי פרידמן: תקנות התעבורה (תיקון מס' ), התשפ"א-2020 בתוקף סמכותי לפי סעיפים 8 ו-70(10) לפקודת התעבורה, ובאישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, התשל"ה-1975, אני מתקין תקנות אלה:

 << אורח >> תמי פרידמן: בתקנות התעבורה, התשכ"א-1961, בתוספת הראשונה, בחלק ג', בפרט 1 –

משנה יבוא: "(א) קטנוע, אופנוע לרבות תלת אופנוע ואופנוע עם רכב צדי –

משנה יבוא: בהעברת בעלות לפי תקנה 284(ו) - 61".

משנה יבוא: (2) במקום פרט משנה (ב) יבוא: "(ב) רכב מכל סוג למעט רכב המפורט בפרט משנה (א), (ג) ו-(ד) –

משנה יבוא: בהעברת בעלות לפי תקנה 284(ו) - 206".

אייל לב ארי: תחילה מיידית.

 << אורח >> תמי פרידמן: תחילה מיידית.

 << אורח >> תמי פרידמן: מהפרסום.

ינון אזולאי: את רוצה כמה היה וכמה יהיה?

 << אורח >> תמי פרידמן: בהעברת בעלות מקוונת, במקום 74 שקלים יהיה 61 שקלים.

 << אורח >> תמי פרידמן: ברכב פרטי, במקום 219 יהיה.

 << אורח >> תמי פרידמן: .. שקלים.

מאיר כהן: ההחלטה התא היא שרירותית?

מאיר כהן: כדי לעודד אנשים, אי אפשר לעשות פער יותר גדול?

 << אורח >> תמי פרידמן: במסגרת חוזר החשב הכלל שמשלמים לדואר בעת ביצוע העברת בעלות בדואר.

אפי רוזן: אתה צודק כשאתה שואל מדוע היקף ההנחה ככזה.

אפי רוזן: יש שערוך שבוצע על ידי ממשל זמין שהם למעשה יודעים לתמחר את כל הפעולות המקוונות ואמרו שכדי שזה יהיה תקין והוגן, זה המקסימום שאפשר להוריד בשלב הזה.

ינון אזולאי: תודה רבה.

ינון אזולאי: אנחנו מצביעים.

ינון אזולאי: מי בעד אישור התקנות כפי שהוקראו על ידי היועצת המשפטית תמי פרידמן?

ינון אזולאי: מי נגד?

ינון אזולאי: מי נמנע?

ינון אזולאי: בעד – פה אחד

ינון אזולאי: התקנות אושרו פה אחד.

ינון אזולאי: תודה רבה.